România                                   


         SE APROBĂ
Judeţul Timiş                                


 PRIMAR,

Municipiul Timişoara

Nr. SC2006 -9000  din 10.05.2006
REFERAT

Privind aprobarea actualizării valorii devizului general

 pentru obiectivul de investiţie :

“CONSOLIDARE CALEA DOROBANŢILOR ŞI STRADA A. ŞAGUNA”

            În decembrie 2001 a fost aprobat studiul de fezabilitate şi devizul general în valoare de 71.061.722 mii lei pentru  lucrarea „Consolidare Calea Dorobanţilor şi str. A. Şaguna”. 
            Aceste lucrări au fost prevăzute a se executa în urma lucrărilor de modernizare a infrastructurii transportului în comun cu tramvaiul de pe străzile respective şi au constat în lucrări rutiere (carosabil, trotuare şi racorduri cu străzile laterale), lucrări de consolidare a podului Mihai Viteazul (desfacere cale, pozare linie, trotuare, plăci racordare şi protecţie anticorozivă) şi reţele tehnico-edilitare (reţele electrice, instalaţii gaze naturale, reţele telecomunicaţii, instalaţii de apă şi canalizare) în vederea evitării spargerilor ulterioare care ar fi afectat lucrările rutiere executate.  
            Demararea lucrărilor de la linia de tramvai a determinat perturbarea gravă a traficului rutier iar continuarea lor fără o corelare cu cele rutiere şi edilitare ar fi dus atât la blocarea traficului cât şi la imposibilitatea continuării lor datorită condiţiilor tehnice şi a faptului că unele reţele trebuiau executate înainte de refacerea infrastructurii liniei cale tramvai. 
             Astfel în anul 2004, în paralel cu executarea infrastructurii liniei cale s-au început de către S.C. Drumuri Municipale S.A. şi lucrările de amenajări sradale prevăzute în documentaţia tehnică.
            Pe timpul execuţiei lucrărilor de amenajări stradale au apărut probleme tehnice cu privire la: 
· schimbarea soluţiei de amplasare a stâlpilor de susţinere a liniilor de contact pentru tramvai din partea laterală în mijlocul străzii a dus la lărgirea părţii carosabile cu 1,00 m de o parte şi alta a Căii Dorobanţilor; 

· uzura liniei cale tramvai de pe strada Spitalul Nou, între străzile Telegrafului şi Lorena care a impus lucrări de modernizare a infrastructurii şi înlocuirea ei. Lucrările la linie au afectat atât partea carosabilă cât şi trotuarele existente fiind necesară refacerea corespunzătoare a sectorului de stradă respectiv, în lungime de aproximativ 150 m; 

· pozarea reţelei de gaze naturale de medie presiune datorită modificării şi măririi traseului, a adâncimii de montaj şi asigurării unor protecţii corespunzătoare din cauza ocolirii unor reţele edilitare existente;
· reţelele de apă şi canalizare, fiind necesară traversarea Canalului Bega pe sub podul Mihai Viteazul cu conducte de apă de mari dimensiuni, etc.

            Lucrările menţionate nu au putut fi prevăzute în momentul elaborării documentaţiei tehnice deoarece ele au apărut pe parcursul execuţiei lucrărilor   fiind absolut necesară completarea lucrărilor de modernizare a infrastructurii liniei cale cu cele de la amenajări stradale. Separarea acestor lucrări nu este posibilă deoarece ele nu pot funcţiona independent din punct de vedere tehnic şi funcţional iar nerealizarea lor ar fi dus la imposibilitatea finalizării obiectivelor propuse. De asemenea, în momentul executării săpăturilor au apărut alţi factori care au dus la stabilirea unor noi soluţii tehnice pentru realizarea lucrărilor şi implicit la apariţia de lucrări suplimentare.  

             Modificările generate de modernizarea infrastructurii transportului cu tramvaiul, cu toate că au determinat lucrări suplimentare au fost benefice prin faptul că au contribuit la lărgirea cu un metru a benzilor de circulaţie de pe Calea Dorobanţilor şi s-a realizat încă un tronson de stradă modernizat de aproximativ 150 metri lungime, pe strada Spitalul Nou. 
            În timpul lucrărilor, prin activitatea de urmărire permanentă a defăşurării lor s-au realizat şi economii importante, care însă nu au acoperit în totalitate valoarea lucrărilor suplimentare. 

            Valoarea totală a devizului general pentru realizarea obiectivului de investiţii „Consolidare Calea Dorobanţilor şi strada A. Şaguna“ este de 8.642.557 lei RON sau 86.425.570 mii lei ROL.
            Dacă se iau însă în considerare indicii preţurilor de consum şi rata inflaţiei, (prezentaţi şi în anexa alăturată):
	Perioada 
	indicele preţurilor de consum

- % -
	Rata inflaţiei

- % -

	Decembrie 2002       /     Decembrie 2001
	117,80
	17,8

	Decembrie 2003       /     Decembrie 2002
	114,10
	14,10

	Decembrie 2004       /     Decembrie 2003
	109,30
	9,30


furnizaţi de Insitutul Naţional de Statistică, Direcţia Regională de Statistică Timiş valoarea iniţială a lucrărilor, de 71.061.722 mii lei actualizată pe baza acestora la nivelul anului 2004 când au început lucrările, ar fi de 104.396.712,8 mii lei. 
            Această valoare nu include lucrările suplimentare şi cu toate acestea valoarea finală a investiţiei este mai mică cu 17.971.142,8 mii lei.

            Având în vedere cele prezentate propunem actualizarea devizului general al obiectivului: “CONSOLIDARE CALEA DOROBANŢILOR ŞI STRADA A. ŞAGUNA” de la valoarea de 7.106.172 lei RON (71.061.722 mii lei ROL) la valoarea de 8.642.557 lei RON (86.425.570 mii lei ROL).

VICEPRIMAR,


               DIRECTOR ECONOMIC,

                               ŞEF SERVICIU R.P.,

    Ing. DUMITRU ANDOR
                                          Ing. IOAN GANCIOV

                            PROIECT DE HOTARARE   Nr.________

Privind aprobarea actualizării valorii devizului general 

pentru obiectivul de investiţie: 

“CONSOLIDARE CAL. DOROBANŢILOR ŞI STR. ŞAGUNA ” 


Consiliul Local al Municipiului Timişoara

Având în vedere referatul nr. SC2006-9000 din 10.05.2006 întocmit de către Direcţia Edilitară  din cadrul Primăriei Municipiului Timişoara, prin care se propune aprobarea actualizării valorii devizului general pentru obiectivul de investiţie: “CONSOLIDARE CALEA DOROBANŢILOR ŞI STRADA A. ŞAGUNA”;
In conformitate cu prevederile art.38 lit. d, f), l) din Legea nr.215/.2001 privind administratia publică locală;

În temeiul art. 46 din Legea nr.215/.2001 privind administratia publică locală;                           

HOTĂRĂŞTE:

Art. 1. Se aprobă actualizarea valorii devizului general pentru obiectivul de investiţii “CONSOLIDARE CALEA DOROBANŢILOR ŞI STRADA A. ŞAGUNA”, de la valoarea de 7.106.172 lei RON (71.061.722 mii lei ROL) la valoarea de  lei 8.642.557 lei RON (86.425.570 mii ROL), conform anexei şi tabelului privind calculul de reactualizare a devizului general pentru obiectivul menţiont, care fac parte integrantă din prezenta hotărâre.

Art. 2. Cu aducerea la îndeplinire a prezentei Horărâri se încredinţează Direcţia Edilitară şi Direcţia Economică a  Primăriei Municipiului Timişoara

Art. 3.  Prezenta Hotărâre se comunică:

· Prefecturii Judeţului Timiş

· Secretarului Primăriei Municipiului Timişoara
· Primarului Municipiului Timişoara
· Direcţiei Edilitare
· Direcţiei Economice
· Direcţiei Urbanism
· Direcţiei Patrimoniu
· Serviciului Juridic 

· Serviciului Control şi Audit Intern

· Serviciului Centrul de Informare pentru Cetăţeni

· Biroului Relaţii Publice

· Mass-mediei locale

Preşedinte de şedinţă,

Consilier

